|  |  |  |  |  |  |  |
| --- | --- | --- | --- | --- | --- | --- |
| Vår referanse: |  | Saksbehandler: |  | Dato: |  |  |
| 2021/522-82-234 |  | Lennarth Kvernmo |  | 29.08.2023 |  |

# Prosjektplan - forstudie næringsvennlig Longyearbyen lokalstyre - planprogram strategisk næringsplan.

|  |  |  |
| --- | --- | --- |
| **Utvalg** | **Utv.saksnr.** | **Møtedato** |
| Miljø- og næringsutvalget | 28/23 | 05.09.2023 |
| Administrasjonsutvalget | 42/23 | 06.09.2023 |
| Lokalstyret | 67/23 | 19.09.2023 |

## Administrasjonssjefens anbefaling:

 Lokalstyret vedtar oppstart av forprosjektet næringsvennlig Longyearbyen lokalstyre i tråd med vedlagte og anbefalte prosjektplan.

* Oppstart av vedlagte planprogram for strategisk næringsplan. Planprogrammet er hjemlet i Longyearbyen lokalstyres planstrategi.
* Planprogrammet og prosjektplanen legges ut på offentlig høring og ettersyn i 30 dager (publisert på LLs hjemmesider og distribuert til Justis- og beredskapsdepartementet og bransjeforeninger i Longyearbyen).
* Økonomisk ramme for gjennomføringen av forprosjektet (budsjettet) settes til kroner 1.000.000,- Finansieringen hentes fra eksisterende midler avsatt til næringsutvikling og knyttes til forbedringsområdene angitt i fagrapporten for forstudien i næringsvennlig Longyearbyen lokalstyre.

**Behandling i** **Miljø- og næringsutvalget -** **05.09.2023**

Administrasjonssjefens anbefaling ble enstemmig vedtatt.

Stemte for: Stein-Ove Johannessen (H), Erik Gjemble (H), Olaf Støro (AP), Kristoffer Halvarp (FRP), Trond Strugstad (V)

Saken går videre til behandling i AU og lokalstyret.

**Vedtak i** **Miljø- og næringsutvalget -** **05.09.2023**

Lokalstyret vedtar oppstart av forprosjektet næringsvennlig Longyearbyen lokalstyre i tråd med vedlagte og anbefalte prosjektplan.

* Oppstart av vedlagte planprogram for strategisk næringsplan. Planprogrammet er hjemlet i Longyearbyen lokalstyres planstrategi.
* Planprogrammet og prosjektplanen legges ut på offentlig høring og ettersyn i 30 dager (publisert på LLs hjemmesider og distribuert til Justis- og beredskapsdepartementet og bransjeforeninger i Longyearbyen).
* Økonomisk ramme for gjennomføringen av forprosjektet (budsjettet) settes til kroner 1.000.000,- Finansieringen hentes fra eksisterende midler avsatt til næringsutvikling og knyttes til forbedringsområdene angitt i fagrapporten for forstudien i næringsvennlig Longyearbyen lokalstyre.

**Behandling i** **Administrasjonsutvalget -** **06.09.2023**

Miljø- og næringsutvalgets innstilling ble enstemmig vedtatt.

Stemte for: Arild Olsen (AP), Kristin Furu Grøtting (AP), Stein-Ove Johannessen (H), Trond Erik Johansen (H), Terje Aunevik (V)

Saken går videre til behandling i lokalstyret.

**Vedtak i** **Administrasjonsutvalget -** **06.09.2023**

Lokalstyret vedtar oppstart av forprosjektet næringsvennlig Longyearbyen lokalstyre i tråd med vedlagte og anbefalte prosjektplan.

* Oppstart av vedlagte planprogram for strategisk næringsplan. Planprogrammet er hjemlet i Longyearbyen lokalstyres planstrategi.
* Planprogrammet og prosjektplanen legges ut på offentlig høring og ettersyn i 30 dager (publisert på LLs hjemmesider og distribuert til Justis- og beredskapsdepartementet og bransjeforeninger i Longyearbyen).
* Økonomisk ramme for gjennomføringen av forprosjektet (budsjettet) settes til kroner 1.000.000,- Finansieringen hentes fra eksisterende midler avsatt til næringsutvikling og knyttes til forbedringsområdene angitt i fagrapporten for forstudien i næringsvennlig Longyearbyen lokalstyre.

**Behandling i** **Lokalstyret -** **19.09.2023**

Administrasjonsutvalgets innstilling ble enstemmig vedtatt.

Stemte for: Anders Lindseth (AP), Arild Olsen (AP), Kristin Furu Grøtting (AP), Svein Jonny Albrigtsen (AP), Tommy Anderssen (AP), Diana Halvarp (FrP), Kristoffer Høgseth Halvarp (FrP), John-Einar Lockert (H), Stein-Ove Johannessen (H), Trond Erik Johansen (H), Malte Michel Jochmann (MDG), André Kjetil Jenssen (V), Helle Jakobsen (V), Lisa Djønne (V), Terje Aunevik (V)

**Vedtak i** **Lokalstyret -** **19.09.2023**

Lokalstyret vedtar oppstart av forprosjektet næringsvennlig Longyearbyen lokalstyre i tråd med vedlagte og anbefalte prosjektplan.

* Oppstart av vedlagte planprogram for strategisk næringsplan. Planprogrammet er hjemlet i Longyearbyen lokalstyres planstrategi.
* Planprogrammet og prosjektplanen legges ut på offentlig høring og ettersyn i 30 dager (publisert på LLs hjemmesider og distribuert til Justis- og beredskapsdepartementet og bransjeforeninger i Longyearbyen).
* Økonomisk ramme for gjennomføringen av forprosjektet (budsjettet) settes til kroner 1.000.000,- Finansieringen hentes fra eksisterende midler avsatt til næringsutvikling og knyttes til forbedringsområdene angitt i fagrapporten for forstudien i næringsvennlig Longyearbyen lokalstyre.

--- slutt på innstilling ikke slett meg –

## Sammendrag og konklusjon:

Formålet med forprosjektet næringsvennlig kommune er foruten å videreføre arbeidet med forbedringsområdene fra programmets forstudie, en lokal styrking av rollen LL har som tilrettelegger og samarbeidspartner for lokalt næringsliv. Forprosjektet skal utvikle en strategisk næringsplan som fastsetter politisk prioriterte mål, strategier, tiltak og ressursbruk som tilretteleggingen for lokal næringsutvikling skal styres etter i inneværende valgperiode. Strategisk næringsplan skal utvikles sammen med målgruppene, øvrige styringsplaner i LL og de nasjonale rammene for næringsutvikling på Svalbard. Strategisk næringsplan skal gjelde for kommende valgperiode.

Forprosjektet omhandler også utviklingen av planer for å forbedre Longyearbyen lokalstyres offentlige tjenesteproduksjon og utvikling som påvirker lokal næringsaktivitet. Planen utvikles sammen med interne målgrupper i LL i tråd med fagrapporten fra forstudien.

Vedlagte utkast til prosjektplan og planprogram for strategisk næringsplan utgjør plan og ramme for gjennomføring av forprosjektet.

Administrasjonssjefen anbefaler utvalgene å gi tilslutning til vedlagte utkast til forprosjektplan og planprogrammet for strategiske næringsplan. Dersom saken vedtas, planlegges høring og offentlig ettersyn på planprogrammet før oppstart av planprosessen og arbeidet med planutvikling for interne forbedringsområder startes.

## Saksopplysninger:

Regjeringens lansering av *innovasjons- og næringsstrategi for Svalbard* høsten 2019 tilrettela for at lokalstyret årlig mottar 1 million kroner til arbeidet med tilrettelegging for næringslivet. Lokalstyret i samråd med miljø- og næringsutvalget prioriterte da ansettelse av næringssjef, og utviklet mandatet for stillingen som operativt var på plass 1.1.2021 (se andre vedlegg, ikke vedlagt punkt 1 og 2)

COVID-19 pandemien i 2020-2022 gjorde at miljø- og næringsutvalget omprioriterte næringssjefens kapasitet bort fra strategisk næringsutvikling til å forvalte statlige tiltakspakker på 25 og 40 millioner kroner fordelt på kriterier nedfelt i to forskrifter. Konsekvensen av den politiske omprioriteringen var en utsettelse av det strategiske næringsarbeidet med ca. 2 ½ år.

Frem til 2022 gjorde Longyearbyen lokalstyre vurderinger av ulike tilnærminger til implementering av regjeringens innovasjons- og næringsstrategi. Distriktssenteret og Innovasjon Norge sine programmer ble vurdert og man landet etter hvert ned på å gjennomføre Innovasjon Norge sitt program, næringsvennlig kommune, justert for lokale tilpasninger.

Forstudien av programmet ble gjennomført i 2022 etter lokalpolitiske beslutninger høsten 2021 (se andre vedlegg, punkt 3 og 4). KUPA hadde ansvaret for prosjektgjennomføring og både politikere, ansatte i Longyearbyen lokalstyre og næringslivet var godt medvirket og involverte i gjennomføringen med ca. 200 respondenter totalt.

Fagrapporten fra forstudien konkluderte med 4 forbedringsområder og forslag til videreføring av forbedringsområdene i et forprosjekt. Anbefalingene ble politisk besluttet å videreføre i mars 2023 (se andre vedlegg, ikke vedlagt, punkt

Regjeringen varslet 18.1.2023 en ny svalbardmelding som skal ivareta behov for kursendringer for Svalbard. En ny sikkerhetssituasjon i Europa, klimaendringer og en stadig økende aktivitet på øygruppen, utløser nasjonale behov for en samlet gjennomgang av de svalbardpolitiske rammene. Regjeringen planlegger å legge frem ny Svalbardmelding for stortinget våren 2024. Regjeringens arbeid med ny Svalbardmelding påvirker fremdriften og innretningen i den nye strategiske næringsplanen for Longyearbyen. I vedlagte prosjektplan og planprogram så har prosjektgruppen forsøkt å innarbeide forhold vi tror kan påvirke formålet med planen, inkludert rammene for utviklingen av den.

Historikken, bakteppene som beskrevet ovenfor danner grunnlaget for å legge frem forslag til gjennomføring av forprosjektfasen av *næringsvennlig Longyearbyen lokalstyre.* Leveransen ved endt forstudie, vil være en godt forankret anbefaling til strategisk næringsplan for Longyearbyen samt en plan for realisering av interne forbedringsområder for økt næringsvennlig i Longyearbyen lokalstyre.

## Vurdering:

*Næringsvennlig kommune* programmet er for kommuner som ønsker å styrke rollen som tilrettelegger og samarbeidspartner ovenfor lokalt næringsliv. Programmet legger til rette for stor grad av samhandling, medvirkning og involvering mellom kommunen, næringslivet og premissgivere.

Formålet med forprosjektet næringsvennlig Longyearbyen lokalstyre er å planlegge for at Longyearbyen lokalstyre i fremtiden kan levere effektive, rasjonelle og bærekraftige tjenester med god service ovenfor næringslivet, herunder:

* Styrke Longyearbyen lokalstyres evne til å arbeide utviklings- og innovasjonsrettet.
* Sikre forutsigbare rammebetingelser for stabilitet og robusthet i næringslivet.
* Skape et godt grunnlag for fremtidig bærekraftig lokal næringsutvikling.
* Det utviklingsrettede arbeidet skal bidra til at Longyearbyens innbyggertall holdes på et stabilt nivå (ikke vekst i innbyggerantallet).
* Samtidig skal arbeidet skje innenfor gjeldende statlige rammebetingelser for privat norskeid næringsutvikling i Longyearbyen.

Resultatmål/leveranser i forprosjektet knyttes til utviklingen av

* Lokal strategisk næringsplan eid av Longyearbyen lokalstyre som er i tråd med LLs formål, planstrategi, lokalsamfunnsplanen samt areal- og økonomiplan.
* Intern plan for som grunnlag for å realisere forbedringsområder for økt næringsvennlighet internt i Longyearbyen lokalstyre.

Forstudien i programmet skal kartlegge nåsituasjonen og avdekke forbedringsområder. Forprosjektet som nå skal gjennomføres skal utvikle planene for å ivareta forbedringsområdene, mens hovedprosjektet skal realisere planene. Medvirkning og involvering av målgrupper, interessenter og premissgivere ivaretas gjennom tiltakene i prosjektplanen. Prosjekt, prosessledelse, behov for koordinering og fokus på fremdrift ivaretas gjennom prosjektorganiseringen og innleid fagkunnskap fra innovasjonsselskapet KUPA og bruk av LLs næringsfunksjon.
Hver fase avsluttes normalt med en fagrapport som tas til politisk behandling. I den politiske behandlingen legges politiske prioriteringer og føringer for det videre arbeidet.

Tema som omhandles i forprosjektet er knyttet til fagrapporten fra forstudien næringsvennlig kommune og det vedlagte planprogrammet som beskriver planprosessen på utviklingen av den strategiske næringsplanen.

Den økonomiske rammen (budsjettet) for gjennomføring av forprosjektet er satt til 700.000,- eks. mva. Midlene tas fra det statlige næringstilskuddet over statsbudsjettet. Det knyttes noe usikkerhet til finansieringen av enkelte tiltak i prosjektplanen (se prosjektplan for ikke finansierte tiltak). De ikke finansierte tiltakene omhandler behov for faktakunnskap til planutviklingen, som ikke er finansierte. Spesielt gjelder dette i forhold til regjeringens arbeid med ny Svalbardmelding. Administrasjonen anser det som nødvendig å gjøre nærmere vurderinger av slike tiltak for å se om de er nødvendige å gjennomføre. I så fall ønsker administrasjonen å komme tilbake med sak om finansiering og årsak til at tiltak er nødvendig å gjennomføre.

Prosjektplanen er administrasjonssjefens forslag til gjennomføring av forprosjektets formål. Planprogrammet er oppskriften på hvordan Longyearbyen lokalstyre planlegger for utviklingen av den lokale næringsplanen. I planprogrammet beskrives prosessen fra a-å (fra start til ferdig plan og forslag til hvordan næringsplanen skal driftes og revideres).

I etterkant av det politiske vedtaket som gjøres i saken, så legges planprogrammet og prosjektplanen for forprosjektet næringsvennlig kommune ut på høring og offentlig ettersyn i 30 dager på LLs nettsider. I tillegg oversendes dokumentene til Justis- og beredskapsdepartementet samt de lokale bransjeforeningene for innspill innen fristen.

For interessenter, målgrupper som ønsker å gi innspill til planprogrammet for strategisk næringsplan handler det om å vurdere planprogrammets innhold. Er det noe som mangler? Er det temaer som ikke omtales i planprogrammet som bør beskrives i planprogrammet? (det som ikke er nevnt i planprogrammet planlegges normalt ikke ivaretatt i gjennomføringen av planprosessen)

For premissgiverne som ønsker å gi innspill til planprogrammet for strategisk næringsplan handler det offentlige ettersynet med 30 dagers frist om mulighet til å gi innspill til viktige nasjonale rammebetingelser og premisser som er førende for utviklingen av næringsplanen.

Til slutt presiseres det at prosjektgruppen har i samarbeid med planeieren (miljø- og næringsutvalget) kartlagt prosjektets risikofaktorer og anbefalte mottiltak er beskrevet (se prosjektplan).

 Vedlegg

|  |  |
| --- | --- |
| 1 | Prosjektplan LYB v2 |
| 2 | Planprogram LYB V2 |
| 3 | Fagrapport Næringsvennlig Longyearbyen Lokalstyre |

Andre vedlegg (ikke vedlagt):

|  |  |
| --- | --- |
| 1 | Saksdokumenter [PS 15/2020 Oppfølging av Innovasjons- og næringsstrategien - prioritering av tildelte midler (Lokalstyret 14.4.2020).](https://prod01.elementscloud.no/publikum/984047851_HIST-984047851-1621/DmbMeeting/1374) |
| 2 | Saksdokumenter [PS 7/2020 Ny stilling næringsrådgiver (miljø- og næringsutvalget 2.6.2020](https://prod01.elementscloud.no/publikum/984047851_HIST-984047851-1621/DmbMeeting/1415).  |
| 3 | Saksdokumenter [PS 43/21 Forstudie næringsvennlig Longyearbyen lokalstyre. (MNU, 31.8.2021)](https://prod01.elementscloud.no/publikum/984047851_PROD-984047851/DmbMeeting/15)  |
| 4 | Saksdokumenter [PS 83/21 Forstudie næringsvennlig Longyearbyen lokalstyre (lokalstyre 12.10.2021)](https://prod01.elementscloud.no/publikum/984047851_PROD-984047851/DmbMeeting/28) |
| 5 | Saksdokumenter [PS 25/2023 Sluttrapport – forstudie – næringsvennlig Longyearbyen lokalstyre.](https://prod01.elementscloud.no/publikum/984047851_PROD-984047851/DmbMeeting/150) |
| 6 | [Meld.St. 32 (2015-2016)](https://www.regjeringen.no/no/dokumenter/meld.-st.-32-20152016/id2499962/)  |
| 7 | [Regjeringens strategi for Innovasjons- og næringsutvikling på Svalbard.](https://www.regjeringen.no/globalassets/departementene/nfd/dokumenter/strategier/innovasjon-og-naringsutvikling-pa-svalbard.pdf)  |
| 8 | [Regjeringen starter arbeidet med ny Svalbardmelding.](https://www.regjeringen.no/no/aktuelt/regjeringen-starter-arbeid-med-ny-stortingsmelding-om-svalbard2/id2959629/)  |
| 9 | [Beskrivelse av programmet næringsvennlig kommune.](https://regionalomstilling.innovasjonnorge.no/artikkel/naeringsvennlig-kommune)  |
| 10 | [Beskrivelse av valgt leverandør til prosess- og prosjektledelse av forprosjektet.](https://www.kupa.no/om-oss/) |
| 11 | [Beskrivelse av prosjektlederprosessen PLP.](https://regionalomstilling.innovasjonnorge.no/artikkel/prosjektlederprosessen-%28plp%29)   |
| 12 | [Kompetansesenter for distriktsutvikling (Distriktssenteret).](https://distriktssenteret.no/) |